text: Han har været trofast medlem af Socialdemokratiet gennem 60 år 
  10 marts 2016 kl. 06.37
  Erling Jepsen i Ribe blev onsdag aften hyldet og hædret. Han har været medlem af Socialdemokratiet i 60 år og er æresmedlem i Ribe Partiforening.
  Man kan ikke beskylde Erling Jepsen for at flakke rundt mellem de politiske partier. På Ribe Partiforenings generalforsamling onsdag aften blev æresmedlem,Erling Jepsen med stående klapsalver hyldet for sit 60 års jubilæum som medlem af Ribe Partiforening. 
  Partiforeningens formand Per Wiggo Larsen overrakte på partiforeningens vegne Erling Jepsen en flot gavekurv, gavekort og en buket blomster til både Erling Jepsen og hans kone, Birthe Jepsen, der også er mangeårigt medlem af partiforeningen. 
  Formanden roste Erling Jepsen for den store indsats, han har gjort på sit partis vegne gennem årene, og var stolt af, at partiforeningen har en så trofast og aktivt medlem blandt medlemskredsen.
  